[ca] Aquesta tesi doctoral estudia els canvis en el poblament humà al Pirineu Central des de les primeres ocupacions humanes al neolític fins al segle XX de la nostra era. L'objecte d'estudi principal són les estructures arquitectòniques vinculades a la ramaderia localitzades pel Grup d'Arqueologia d'Alta Muntanya en campanyes de prospecció i excavació arqueològica durant els últims 15 anys. Aquesta investigació de caràcter interdisciplinar utilitza principalment els mètodes de l'arqueologia però també empra l'etnoarqueologia aplicada a la transhumància tradicional així com dades provinents d'estudis paleoambientals i finalment el coneixement històric actualment existent a partir de les fonts escrites. El primer pas en aquest treball ha estat elaborar una classificació tipològica dels assentaments arqueològics registrats al Parc Nacional d'Aigüestortes i Estany de Sant Maurici per tot seguit comparar-los amb models teòrics de ramaderia estacional i la seva traducció material amb l'objectiu d'esbrinar quin tipus de pràctiques ramaderes van donar origen als diferents tipus d'assentament definits. Alhora, entenent la zona del Parc com a espai social s'han modelitzat les relacions espacials dels llocs arqueològics tant entre ells com en relació amb elements o propietats del geosistema com l'altura on se situen, la coberta del sòl o les fonts d'aigua. També s'han modelitzat possibles elements del territori humà com les rutes òptimes de pas estudiant la seva relació amb la posició espacial dels llocs arqueològics. Finalment també s'han comparat cronològicament els canvis detectats en el registre arqueològic amb l'evolució de la coberta vegetal a partir de les dades paleoambientals. La intenció ha estat esbrinar els canvis en les relacions entre elements de l'espai social per tal d'entendre com les comunitats humanes organitzaven el territori i com s'han format els paisatges de muntanya que actualment es poden observar al Pirineu. Entre les principals aportacions d'aquesta tesi doctoral està l'elaboració d'una seqüència històrica sobre les formes de vida als espais d'alta muntanya pirinencs i la relació dels seus canvis amb els processos generals que van tenir lloc al nord-est peninsular en llarg interval de temps que abasta la investigació. Des de les transformacions al final de la prehistòria, la romanització, l'aparició del feudalisme, la crisi baixmedieval i les variacions en els espais rurals durant l'època moderna fins a la industrialització.

[en] This volume investigates the changes in human occupation in Central Pyrenees from the first occupations to the 20th century. The main goal is to analyze the architectural structures related to seasonal livestock recorded by research group of Grup d'Arqueologia de l'Alta Muntanya during archaeological fieldworks such as prospections and excavations. The investigation has adopted an interdisciplinary perspective, using mainly the archaeological methods, but also the ethnoarchaeology focused on traditional transhumance, paleoecological data and, even so, the historical knowledge found in written sources. The first goal in this dissertation has been to elaborate a typological classification of the archaeological sites recorded in the National Park of Aigüestortes i Estany de Sant Maurici and then, to compare them with theoretical models of seasonal livestock and to correlate its material. The aim is to understand the livestock practices related to the different types of settlements. The research understands the area of the National Park as a social space. The spatial relations between the different archaeological sites have been modelled as well as the distance from the sites to physical elements, such as the kind of soil or the watercourse. The links between the archaeological settlements have also been modelized with other territorial elements as least cost pathways. The aim has been to study the changes in the social space's elements, in order to understand how human communities managed the territory and made the Pyrenean landscape that can be seen nowadays. The main contributions of this doctoral thesis are the historical sequence about the ways of life in the Pyrenean mountain areas and the relation of their changes with the general processes in northeast of Iberian Peninsula during a long interval of time: From the changes at the end of Prehistory, Romanization, the rise of feudalism, the crisis of Late Middle Ages and the transformations in rural spaces from modern times to Industrial Revolution.